DA Den Europæiske Unions Tidende C 242/2

Rapport fra Kommissionen om bestråling af fødevarer i 2007

2009/C 242/02

1. RETSGRUNDLAG OG BAGGRUND

I henhold til artikel 7, stk. 3, i Europa-Parlamentets og Rådets direktiv 1999/2/EF af 22. februar 1999 om indbyrdes tilnærmelse af medlemsstaternes lovgivning om levnedsmidler og levnedsmiddelingredienser, som er behandlet med ioniserende stråling (1), skal medlemsstaterne hvert år meddele Kommissionen:

— resultaterne af den kontrol, der er foretaget i anlæg, der foretager ioniserende stråling, navnlig hvad angår kategorien og mængden af de behandlede fødevarer og fødevareingredienser samt de anvendte doser, og

— resultaterne af den kontrol, der er foretaget i markedsføringsleddet, og de metoder, der anvendes til påvisning af behandling med ioniserende stråling.

I henhold til artikel 7, stk. 4, i samme direktiv skal Kommissionen i Den Europæiske Unions Tidende offentliggøre:

— nærmere oplysninger om de godkendte bestrålingsanlæg i medlemsstaterne samt om ændringer i deres status

— en rapport på grundlag af de oplysninger, de nationale kontrolmyndigheder indgiver.

Denne rapport dækker perioden fra 1. januar 2007 til 31. december 2007. Den indeholder en sammenfatning af de oplysninger, som 25 medlemsstater har fremsendt til Kommissionen.

På webstedet for Europa-Kommissionens Generaldirektorat for Sundhed og Forbrugere (2) findes der oplysninger om de generelle aspekter af behandlingen af fødevarer med ioniserende stråling.

1.1. Bestrålingsanlæg

I henhold til artikel 3, stk. 2, i direktiv 1999/2/EF må fødevarer og fødevareingredienser kun bestråles i godkendte bestrålingsanlæg. For anlæg i EU gives godkendelsen af medlemsstaternes kompetente myndigheder. Medlemsstaterne skal underrette Kommissionen om deres godkendte bestrålingsanlæg (artikel 7, stk. 1).

Fødevarer og fødevareingredienser må kun bestråles med følgende strålingskilder:

— gammastråler fra de radioaktive isotoper cobolt-60 og cæsium-137

— røntgenstråler fra anlæg med nominel energi (maksimal kvanteenergi) på 5 MeV eller derunder

— elektronstråler fra anlæg med en nominel energi (maksimal kvanteenergi) på 10 MeV eller derunder.

Listen over godkendte bestrålingsanlæg i medlemsstaterne er offentliggjort af Kommissionen (3) i Den Europæiske Unions Tidende og findes på følgende adresse: http://ec.europa.eu/food/food/biosafety/irradiation/approved_facilities_en.pdf

1.2. Bestrålede fødevarer og fødevareingredienser

Bestråling af tørrede aromatiske urter, krydderier og krydderurter er tilladt i EU (Europa-Parlamentets og Rådets direktiv 1999/3/EF af 22. februar 1999 om opstilling af en fællesskabsliste over levnedsmidler og levnedsmiddelingredienser, som er behandlet med ioniserende stråling (4)).

Syv medlemsstater har derudover meddelt, at de opretholder nationale tilladelser for visse fødevarer og fødevareingredienser i overensstemmelse med artikel 4, stk. 4, i direktiv 1999/2/EF. Kommissionen har offentliggjort listen over nationale tilladelser (5).

Bestrålede fødevarer og fødevarer eller sammensatte fødevarer, der indeholder en eller flere bestrålede fødevareingredienser, skal mærkes med betegnelsen »bestrålet« eller »strålekonserveret« eller »behandlet med ioniserende stråling« eller »konserveret med ioniserende stråling«. I forbindelse med produkter, der sælges i løs vægt, skal oplysningen sammen med betegnelsen på produktet være anført på et skilt over eller ved siden af den beholder, som indeholder det.

For at håndhæve den korrekte mærkning eller påvise produkter, der ikke er tilladt, har Den Europæiske Standardiseringsorganisation (CEN) udarbejdet en række analysemetoder efter at have fået mandat hertil af Kommissionen.

2. RESULTATERNE AF KONTROL UDFØRT PÅ BESTRÅLINGSANLÆG

I denne del af rapporten gøres der rede for resultaterne af den kontrol, der er foretaget i bestrålingsanlæg, navnlig hvad angår kategorien og mængden af de behandlede produkter samt de anvendte doser.

Medlemsstaterne indsendte følgende oplysninger om godkendte anlæg og kontrol udført på anlæggene.

2.1. Belgien

Inspektioner udført af de kompetente myndigheder i 2007 på bestrålingsanlægget Sterigenics S.A. bekræftede, at kravene i direktiv 1999/2/EF var overholdt.

Følgende tabel viser, hvilke kategorier og mængder af produkter der blev bestrålet på anlægget i 2007.

Produktkategori Behandlet mængde (ton) Gennemsnitlig absorberet dosis (kGy) Frølår 1 521 5 Kød 445 6-8 Fjerkræ 282 5 Fisk og skaldyr 258 3-5 Urter og krydderier 139 6-9 Dehydreret blod 16 6-9 Grøntsager 12 6 Stivelse 11 3 Æggepulver 7 3 Andet 108 0-10 I alt 2 799

2.2. Bulgarien

Bulgarien har ikke fremsendt nogen oplysninger.

2.3. Tjekkiet

Inspektioner udført af de kompetente myndigheder i 2007 på bestrålingsanlægget Artim Spol S.R.O. bekræftede, at kravene i direktiv 1999/2/EF var overholdt.

Følgende tabel viser, hvilke kategorier og mængder af produkter der blev bestrålet på anlægget i 2007.

Produktkategori Behandlet mængde (ton) Gennemsnitlig absorberet dosis (kGy) Tørrede aromatiske urter, krydderier og krydderurter 55 1-10 I alt 55

2.4. Tyskland

I den periode, rapporten omfatter, var der fire godkendte bestrålingsanlæg i Tyskland. Inspektioner udført af de kompetente myndigheder i 2007 på bestrålingsanlæggene bekræftede, at kravene i direktiv 1999/2/EF var overholdt.

Følgende tabeller viser, hvilke kategorier og mængder af produkter der blev bestrålet på anlæggene i 2007. Der blev behandlet i alt 331 ton produkter på tre bestrålingsanlæg.

a) Gamma Service Produktbestrahlung GmbH, Radeberg

Produktkategori Behandlet mængde (ton) Gennemsnitlig absorberet dosis (kGy) Krydderier og urter 206 < 10 Tørrede grøntsager 24 < 10 I alt 230

121 ton af de bestrålede produkter blev eksporteret til tredjelande.

b) BGS/Beta-Gamma Service GmbH & Co. KG, Wiehl

Produktkategori Behandlet mængde (ton) Gennemsnitlig absorberet dosis (kGy) Krydderier og urter 21 10-13 Tørrede grøntsager 18 10-32 I alt 39

Alle de bestrålede produkter blev eksporteret til tredjelande.

c) Isotron Deutschland GmbH, Allershausen

Produktkategori Behandlet mængde (ton) Gennemsnitlig absorberet dosis (kGy) Grøntsager 61 5-10 Krydderier og urter 1 5-10 I alt 62

Alle de bestrålede produkter blev eksporteret til tredjelande.

d) Beta-Gamma-Service Gmbh & Co. KG, Bruchsal

Der blev ikke bestrålet produkter på anlægget i 2007.

2.5. Spanien

I Spanien er der to anlæg, som er godkendt til at foretage bestråling af fødevarer og fødevareingredienser. Inspektioner udført af de kompetente myndigheder i 2007 på bestrålingsanlæggene bekræftede, at kravene i direktiv 1999/2/EF var overholdt.

a) Ionmed Esterilización, S.A.

Følgende tabel viser, hvilke kategorier og mængder af produkter der blev bestrålet på anlægget i 2007.

Produktkategori Behandlet mængde (ton) Gennemsnitlig absorberet dosis (kGy) Tørrede aromatiske urter, krydderier og krydderurter 216 < 10 I alt 216

b) Aragogamma, SA

Der blev ikke bestrålet produkter på anlægget i 2007.

2.6. Frankrig

I Frankrig er der seks anlæg, som er godkendt til at foretage bestråling af fødevarer. Inspektioner udført af de kompetente myndigheder i 2007 bekræftede, at kravene i direktiv 1999/2/EF var overholdt på fem bestrålingsanlæg. Et anlæg gav anledning til bemærkninger vedrørende kontrollen med strålingsdoserne og produkternes status før og efter behandlingen.

Anlægget Ionisos SA, Domaine de Corbeville, 91400 Orsay, (reference 91471 F) foretog ikke bestråling af fødevarer og fødevareingredienser i 2007. Dette anlæg er lukket.

Følgende tabel viser, hvilke kategorier og mængder af produkter der blev bestrålet på anlæggene i 2007.

Produktkategori Behandlet mængde (ton) Gennemsnitlig absorberet dosis (kGy) Fjerkræ 1 239 5 Frosne frølår 687 5 Gummi arabicum 131 3 Urter, krydderier og tørrede grøntsager 60 10 Kasein 22 6 I alt 2 139

2.7. Ungarn

I Ungarn er der et enkelt anlæg, som er godkendt til at foretage bestråling af fødevarer. Ifølge den officielle inspektion udført af den kompetente myndighed (Hungarian Agricultural Office) i 2007 var kravene i direktiv 1999/2/EF overholdt på bestrålingsanlægget AGROSTER Besugárzó Rt. (Budapest, Jászberényi út 5.).

Følgende tabel viser, hvilke kategorier og mængder af fødevarer der blev bestrålet på anlægget i 2007.

Produktkategori Behandlet mængde (ton) Gennemsnitlig absorberet dosis (kGy) Krydderier, spansk peber 5,9 4-6 Dehydrerede produkter 0,5 3-4 Urter 14,5 3-6 I alt 20,9

2.8. Italien

Resultatet af inspektionen af det eneste godkendte bestrålingsanlæg i Italien, Gammarad Italia Spa, var positivt. Der blev ikke bestrålet fødevarer eller fødevareingredienser på dette bestrålingsanlæg i 2007.

2.9. Nederlandene

De kompetente myndigheder bekræftede, at bestrålingsanlæggene overholdt kravene i direktiv 1999/2/EF i 2007.

Mellem 1. januar 2007 og 31. december 2007 behandlede Isotron NL i alt 2 323 ton fødevarer og fødevareingredienser på to anlæg i Ede og Etten-Leur. Følgende tabeller viser, hvilke kategorier og mængder af produkter der blev bestrålet på disse to anlæg i 2007.

a) Isotron NL — bestrålingsanlæg i Ede

Produktkategori Behandlet mængde (ton) Gennemsnitlig absorberet dosis (kGy) Krydderier/urter 753 IO Frølår 197 IO Fjerkrækød (frosset) 154 IO Dehydrerede grøntsager 88 IO Æggehvide 70 IO Rejer (frosne) 45 IO Fødevareprøver 10 IO I alt 1 317 IO: ikke oplyst

b) Isotron NL — bestrålingsanlæg i Etten-Leur

Produktkategori Behandlet mængde (ton) Gennemsnitlig absorberet dosis (kGy) Tørrede grøntsager 791 IO Frølår 146 IO Krydderier/urter 48 IO Fjerkrækød (frosset) 21 IO I alt 1 006 IO: ikke oplyst

2.10. Polen

I Polen er der to godkendte bestrålingsanlæg. Følgende tabel viser, hvilke kategorier og mængder af fødevarer der blev bestrålet på et af anlæggene i 2007.

a) Institute of Nuclear Chemistry and Technology, Warszawa

Produktkategori Behandlet mængde (ton) Gennemsnitlig absorberet dosis (kGy) Tørre krydderier, tørrede aromatiske urter og krydderurter 269 7-10 I alt 269

b) Institute of Applied Radiation Chemistry, Technical University of Lodz

Der er ikke fremsendt nogen oplysninger om dette bestrålingsanlæg.

2.11. Portugal

Portugal har ikke fremsendt nogen oplysninger.

2.12. Rumænien

I Rumænien er der kun et godkendt bestrålingsanlæg, nemlig IRASM-centret under Horia Hulubei National Institute of Physics and Nuclear Engineering. Den ioniserende strålingskilde er cobolt-60-gammastråler. Anlægget er godkendt af National Commission for Nuclear Activities. Der blev ikke bestrålet fødevarer eller fødevareingredienser på IRASM-anlægget i 2007.

2.13. Det Forenede Kongerige

I Det Forenede Kongerige er der et enkelt anlæg, som er godkendt til at foretage bestråling af fødevarer. Der blev ikke bestrålet nogen fødevarer i henhold til tilladelsen i 2007.

2.14. Sammenfatning for EU

I følgende tabel sammenfattes de mængder fødevarer (i ton), der er behandlet med ioniserende stråling på godkendte bestrålingsanlæg i EU.

Produktkategori BE CZ DE ES FR HU NL PL I alt % Kasein 0 0 0 0 22 0 0 0 22 0,27 Dehydreret blod 16 0 0 0 0 0 0 0 16 0,20 Æggepulver 7 0 0 0 0 0 0 0 7 0,09 Æggehvide 0 0 0 0 0 0 70 0 70 0,86 Fisk og skaldyr 258 0 0 0 0 0 45 0 303 3,72 Fødevareprøver 0 0 0 0 0 0 10 0 10 0,12 Frølår/kød af frøer 1 521 0 0 0 687 0 343 0 2 551 31,29 Gummi arabicum 0 0 0 0 131 0 0 0 131 1,61 Urter/krydderier 139 55 228 216 60 21 801 269 1 789 21,94 Kød 445 0 0 0 0 0 0 0 445 5,46 Fjerkræ 282 0 0 0 1 239 0 175 0 1 696 20,80 Stivelse 11 0 0 0 0 0 0 0 11 0,13 Grøntsager 12 0 103 0 0 0 879 0 994 12,19 Andet 108 0 0 0 0 1 0 0 109 1,34 I alt 2 799 55 331 216 2 139 22 2 323 269 8 154 % af samlet mængde 34,33 0,67 4,06 2,65 26,23 0,27 28,49 3,30 100,00

3. RESULTATERNE AF DEN KONTROL, DER ER FORETAGET I MARKEDSFØRINGSLEDDET, OG DE METODER, DER ANVENDES TIL PÅVISNING AF BEHANDLING MED IONISERENDE STRÅLING

Medlemsstaterne har forelagt følgende oplysninger om resultaterne af den kontrol, der er foretaget i markedsføringsleddet, og de metoder, der anvendes til påvisning af behandling med ioniserende stråling.

3.1. Østrig

Der blev analyseret i alt 115 prøver. I ingen af disse prøver blev der påvist behandling med ioniserende stråling.

Analyseret fødevare Antal prøver: 115 Anvendt CEN-metode Opfyldte kravene Inkonklusive Opfyldte ikke kravene Urter og krydderier 39 0 0 EN 1788, EN 13751 Urtete 38 0 0 EN 1788, EN 13751 Fjerkræ 38 0 0 EN 1786 I alt 115 0 0 I alt i % af de analyserede prøver 100,00 % 00,00 % 00,00 %

3.2. Belgien

Der anvendes termoluminescens (EN 1788) til påvisning af bestråling.

Analyseret fødevare Antal prøver: 89 Anvendt CEN-metode Opfyldte kravene Inkonklusive Opfyldte ikke kravene Instant nudler 21 0 1 EN 1788 (6) Krebsdyr og bløddyr 15 0 0 Frosne urter 15 0 0 Rejer 15 0 0 Tørrede grøntsager 11 0 0 Frugt 11 0 0 I alt 88 0 1 I alt i % af de analyserede prøver 98,88 % 00,00 % 1,12 %

3.3. Bulgarien

Bulgarien har ikke fremsendt oplysninger om kontrol af fødevarebestråling i 2007.

3.4. Cypern

Der blev ikke udført analytisk kontrol af fødevarebestråling i 2007.

3.5. Tjekkiet

Der blev analyseret i alt 60 prøver. To af disse viste sig ikke at opfylde kravene (de blev testet positive for bestråling og var ikke korrekt mærket).

Analyseret fødevare Antal prøver: 60 Anvendt CEN-metode Opfyldte kravene Inkonklusive Opfyldte ikke kravene Frisk frugt 15 0 0 EN 1788/EN 1785 Krydderier 12 0 0 EN 1788 Kosttilskud 8 0 1 EN 1788 Fisk og skaldyr 7 0 0 EN 1785 Urteteprodukter 5 0 0 EN 1788 Instant nudler 3 0 1 EN 1788/EN 1785 Fjerkræ 6 0 0 EN 1785 Rejer 2 0 0 EN 1785 I alt 58 0 2 I alt i % af de analyserede prøver 96,67 % 00,00 % 3,33 %

3.6. Tyskland

Der blev undersøgt i alt 3 744 fødevareprøver, og 77 af disse var bestrålet. To prøver var bestrålet og i overensstemmelse med EU-direktiverne: 1 prøve i kategorien »Krydderier og urter« og 1 prøve i kategorien »Supper, saucer, instant nudler«. De øvrige 75 bestrålede prøver opfyldte ikke kravene. Det gjaldt:

— 21 prøver i kategorier, for hvilke bestråling er tilladt, men som var ukorrekt mærket

— 34 prøver i kategorier, for hvilke bestråling ikke er tilladt

— 20 prøver (fortrinsvis nudler og tørrede supper), som var bestrålet, men uden at det kunne fastslås, hvilke ingredienser i disse sammensatte fødevarer der var bestrålet, og dermed om bestrålingen var tilladt.

Kategorierne med den største andel af prøver i strid med reglerne var kosttilskud (16 %) og supper og saucer (11 %).

Analyseret fødevare Antal prøver: 3744 Anvendt CEN-metode Opfyldte kravene Inkonklusive Opfyldte ikke kravene Krydderier og urter 1 022 0 2 EN 1787, EN 1788, EN 13751 Te og telignende produkter 328 3 0 EN 1787, EN 1788, EN 13751 Krydderier 288 0 2 EN 1787, EN 1788, EN 13751 Supper, saucer, instant nudler 239 12 17 EN 1787, EN 1788, EN 13751 Krebsdyr, skaldyr og andre vanddyr og produkter heraf 180 1 2 EN 1786, EN 1788, EN 13751 (7) Frisk frugt 174 0 2 EN 1784, EN 1787, EN 1788, EN 13751 Bælgfrugter, nødder og oliefrø 162 0 0 EN 1784, EN 1787, EN 1788, EN 13751 Tørrede svampe og produkter heraf 149 0 5 EN 1787, EN 1788, EN 13751 Kosttilskud 147 4 23 EN 1786, EN 1787, EN 1788, EN 13751 Tørret frugt og produkter heraf 134 0 0 EN 1788, EN 13708 (7) Fisk og fiskevarer 130 0 0 EN 1786, EN 1788 Korn og kornprodukter 93 0 0 EN 1787, EN 1788, EN 13751 Tørrede grøntsager og produkter heraf 88 0 0 EN 1787, EN 1788, EN 13751 (7) Fjerkræ 75 0 0 EN 1784, EN 1786, EN 1788 Færdigretter 72 0 1 EN 1786, EN 1788, EN 13751 Pølser 67 0 0 EN 1784, EN 1786, EN 1787, EN 1788 Friske grøntsager 52 0 0 EN 1787, EN 1788, EN 13751 Friske svampe 47 0 0 EN 1787, EN 1788, EN 13751 Ost med urter 46 0 0 EN 1787, EN 1788 Kartofler, plantedele med højt stivelsesindhold 42 0 0 EN 1787, EN 1788, EN 13751 Kødprodukter (undtagen pølser) 41 0 0 EN 1784, EN 1786 Kød (undtagen fjerkræ og vildt) 15 0 1 EN 1786 Ost uden urter 12 0 0 (7) Smør med urter 10 0 0 EN 1787, EN 1788 Kakao 10 0 0 EN 1787 Æg og ægprodukter 9 0 0 EN 1784, EN 1785 Mælk og mælkeprodukter 8 0 0 EN 1787 Kaffe 1 0 0 EN 13751 Andet 28 0 0 EN 1787, EN 1788 I alt 3 669 20 55 I alt i % af de analyserede prøver 98,00 % 0,53 % 1,47 %

3.7. Danmark

Der blev ikke foretaget analytisk kontrol af fødevarebestråling i markedsføringsleddet i 2007.

Danske virksomheder er imidlertid forpligtet til selv at foretage kontrol for at sikre, at reglerne overholdes. Fødevarestyrelsen har verificeret denne egenkontrol via dokumentkontrol.

3.8. Estland

Der blev ikke udført analytisk kontrol af fødevarebestråling i 2007.

Der blev ikke foretaget analytisk kontrol af fødevarebestråling i markedsføringsleddet i 2007.

3.9. Grækenland

Der blev analyseret i alt 92 prøver, og ingen af disse blev testet positive for bestråling.

Analyseret fødevare Antal prøver: 92 Anvendt CEN-metode Opfyldte kravene Inkonklusive Opfyldte ikke kravene Urter og krydderier 81 0 0 EN 13751 (PPSL) Kakao 8 0 0 EN 13751 (PPSL) Korn 2 0 0 EN 13751 (PPSL) Tørret suppe 1 0 0 EN 13751 (PPSL) I alt 92 0 0 I alt i % af de analyserede prøver 100,00 % 00,00 % 00,00 %

3.10. Spanien

Der blev analyseret i alt 130 prøver, og tre af disse blev testet positive for bestråling. Alle de prøver, der var i strid med reglerne, var frølår.

Analyseret fødevare Antal prøver: 130 Anvendt CEN-metode Opfyldte kravene Inkonklusive Opfyldte ikke kravene Urter og krydderier 88 0 0 EN 1787, EN 1788 Tørret frugt 25 0 0 EN 1786, EN 13708 Fisk, krebsdyr og andre vanddyr 9 0 3 EN 1786 Grøntsager 5 0 0 EN 1787, EN 1788 I alt 127 0 3 I alt i % af de analyserede prøver 97,70 % 00,00 % 2,30 %

3.11. Finland

Der blev analyseret i alt 94 prøver. Fem prøver blev testet positive og var ikke mærket.

Ingen af de positive prøver var korrekt mærket, og bestrålingsanlæggene havde ingen EU-godkendelse.

Analyseret fødevare Antal prøver: 94 Anvendt CEN-metode Opfyldte kravene Inkonklusive Opfyldte ikke kravene Tørrede krydderier og urter 73 0 1 EN 1788, EN 13751 Kosttilskud 17 0 4 EN 1788, EN 13751 Bær 4 0 0 EN 1788 I alt 89 0 5 I alt i % af de analyserede prøver 94,68 % 00,00 % 5,32 %

3.12. Frankrig

Der blev analyseret i alt 117 fødevareprøver, og seks af disse blev testet positive for bestråling og var ikke korrekt mærket.

Analyseret fødevare Antal prøver: 117 Anvendt CEN-metode Opfyldte kravene Inkonklusive Opfyldte ikke kravene Tørret frugt 19 0 0 EN 1788 Kartofler 12 0 0 EN 1788 Dehydrerede supper og saucer 11 0 0 EN 1788 Grøntsager 10 0 0 EN 1788 Instant nudler 9 0 3 EN 1788 Nødder 9 0 0 EN 1788 Skaldyr 7 0 1 EN 1788 Kastanjer 6 0 0 EN 1788 Maskinudbenet fjerkrækød 6 0 0 EN 1788 Frosne frølår 5 0 2 EN 1788 Te 5 0 0 EN 1788 Kornflager til mejeriprodukter 4 0 0 EN 1788 Ingefær 4 0 0 EN 1788 Tørret fisk 2 0 0 EN 1788 Krydderier 2 0 0 EN 1788 I alt 111 0 6 I alt i % af de analyserede prøver 94,87 % 00,00 % 5,13 %

3.13. Ungarn

Der blev analyseret i alt 139 prøver, og en af prøverne blev testet positiv for bestråling.

Analyseret fødevare Antal prøver: 139 Anvendt CEN-metode Opfyldte kravene Inkonklusive Opfyldte ikke kravene Krydderier 49 10 0 EN 1788 Te 43 2 1 (8) Kosttilskud 26 8 0 I alt 118 20 1 I alt i % af de analyserede prøver 84,89 % 14,39 % 0,72 %

3.14. Irland

Der blev analyseret 580 fødevareprøver i 2007, og af disse var 21 bestrålet, men ikke behørigt mærket.

Analyseret fødevare Antal prøver: 580 Anvendt CEN-metode Opfyldte kravene Inkonklusive Opfyldte ikke kravene Urter og krydderier 217 0 5 EN 13751 (screening), EN 1788 (bekræftelse) Kaffe og te 115 0 0 Nudler 66 0 4 Frugt og grøntsager 42 0 2 Saucer og supper 25 0 0 Krydderier/fonder 22 0 2 Gojibærprodukter 14 0 4 Frø 13 0 0 Kosttilskud 12 0 1 Kornprodukter og bagværk 7 0 1 Diverse 26 0 2 I alt 559 0 21 I alt i % af de analyserede prøver 96,38 % 00,00 % 3,62 %

3.15. Italien

Der blev analyseret 105 prøver. Ingen af disse prøver var bestrålet. I 11 tilfælde var resultaterne inkonklusive.

Analyseret fødevare Antal prøver: 105 Anvendt CEN-metode Opfyldte kravene Inkonklusive Opfyldte ikke kravene Krydderier, aromatiske urter og planteekstrakter 79 11 0 EN 13783, EN 1788 Løg 7 0 0 EN 13783 Tørret frugt 2 0 0 EN 13783 Diverse frugter 2 0 0 EN 13783 Urteblandinger 2 0 0 EN 13783 Nødder 2 0 0 EN 13783 I alt 94 11 0 I alt i % af de analyserede prøver 89,52 % 10,48 % 0,00 %

3.16. Letland

Der blev taget to prøver, som begge var i overensstemmelse med EU-lovgivningen.

Analyseret fødevare Antal prøver: 2 Anvendt CEN-metode Opfyldte kravene Inkonklusive Opfyldte ikke kravene Tørret suppe til hurtig tilberedning 1 0 0 EN 1788 Urtete 1 0 0 I alt 2 0 0 I alt i % af de analyserede prøver 100,00 % 0,00 % 0,00 %

3.17. Litauen

Der blev testet 89 prøver, som alle opfyldte kravene.

Analyseret fødevare Antal prøver: 89 Anvendt CEN-metode Opfyldte kravene Inkonklusive Opfyldte ikke kravene Tørrede aromatiske urter, teprøver, krydderiprøver 89 0 0 EN 13783:2004 I alt 89 0 0 I alt i % af de analyserede prøver 100,00 % 00,00 % 00,00 %

3.18. Luxembourg

Der blev analyseret i alt 20 prøver af kosttilskud. I seks af prøverne blev der konstateret bestråling. I 6 tilfælde var resultaterne inkonklusive.

Analyseret fødevare Antal prøver: 20 Anvendt CEN-metode Opfyldte kravene Inkonklusive Opfyldte ikke kravene Kosttilskud 8 6 6 EN 1788 I alt 8 6 6 I alt i % af de analyserede prøver 40,00 % 30,00 % 30,00 %

3.19. Malta

Der blev analyseret i alt 25 prøver af urter og krydderier. 21 af prøverne var bestrålet, men ikke korrekt mærket.

Analyseret fødevare Antal prøver: 25 Anvendt CEN-metode Opfyldte kravene Inkonklusive Opfyldte ikke kravene Urter og krydderier 4 0 21 EN 13751 I alt 4 0 21 I alt i % af de analyserede prøver 16,00 % 0,00 % 84,00 %

3.20. Nederlandene

Der blev i 2007 udtaget og analyseret 416 prøver. I 33 af prøverne blev der konstateret bestråling. Tre af de bestrålede prøver, alle kosttilskud, var korrekt mærket.

Analyseret fødevare Antal prøver: 416 Anvendt CEN-metode Opfyldte kravene Inkonklusive Opfyldte ikke kravene Kosttilskud 201 0 29 EN 1788, EN 13751 Urter og krydderier 185 0 1 EN 1788, EN 13751 I alt 386 0 30 I alt i % af de analyserede prøver 92,79 % 00,00 % 7,21 %

3.21. Polen

Der blev analyseret i alt 150 prøver, og en af disse blev testet positiv for bestråling og var ikke korrekt mærket.

Analyseret fødevare Antal prøver: 150 Anvendt CEN-metode Opfyldte kravene Inkonklusive Opfyldte ikke kravene Tørrede urter, krydderier og krydderurter 66 0 0 EN 1786, EN 1787, EN 1788, EN 13751 Nødder, herunder jordnødder 25 0 0 EN 1786, EN 1787, EN 1788 Grøntsager 20 0 1 EN 1786, EN 1787, EN 1788 Frugt 19 0 0 EN 1786, EN 1787, EN 1788 Fisk og skaldyr 13 0 0 EN 1786, EN 1787, EN 1788 Fjerkræ og fjerkræprodukter, æg og ægprodukter 7 0 0 EN 1786, EN 1787, EN 1788 I alt 149 0 1 I alt i % af de analyserede prøver 99,33 % 00,00 % 0,67 %

3.22. Portugal

Portugal har ikke fremsendt nogen oplysninger.

3.23. Rumænien

Der blev i 2007 foretaget kontrol af dokumenter (herunder af mærkning) for fødevarer (tørrede aromatiske urter, krydderier og krydderurter) i 2014 detailforretninger. Ingen af de kontrollerede fødevarer var mærket som bestrålet. Der blev ikke udført analytisk kontrol af fødevarebestråling i 2007.

3.24. Sverige

I 2007 blev der analyseret i alt seks prøver: kød af bison, fjeldrype, frø og krokodille og to forskellige typer ost. Den metode, der blev benyttet til at analysere fødevarer for bestråling, var EN 1784. Ingen af prøverne var bestrålet.

Analyseret fødevare Antal prøver: 6 Anvendt CEN-metode Opfyldte kravene Inkonklusive Opfyldte ikke kravene Kød 4 0 0 EN 1784 Ost 2 0 0 EN 1784 I alt 6 0 0 I alt i % af de analyserede prøver 100,00 % 00,00 % 00,00 %

3.25. Slovakiet

Der blev i 2007 analyseret i alt 41 prøver i Slovakiet, og ingen af disse blev testet positive for bestråling.

Analyseret fødevare Antal prøver: 41 Anvendt CEN-metode Opfyldte kravene Inkonklusive Opfyldte ikke kravene Jordnødder og andre nødder 25 0 0 EN 1784 Ost 12 0 0 EN 1784 Kød (kyllinger, ænder) 3 0 0 EN 1784 Valmuefrø 1 0 0 EN 1784 I alt 41 0 0 I alt i % af de analyserede prøver 100,00 % 00,00 % 00,00 %

3.26. Slovenien

20 prøver blev kontrolleret for behandling med ioniserende stråling. Ingen af prøverne var bestrålet.

Analyseret fødevare Antal prøver: 20 Anvendt CEN-metode Opfyldte kravene Inkonklusive Opfyldte ikke kravene Krydderier 10 0 0 EN 13751 Kosttilskud 10 0 0 EN 1788, EN 13751 I alt 20 0 0 I alt i % af de analyserede prøver 100,00 % 00,00 % 00,00 %

3.27. Det Forenede Kongerige

Der blev udtaget prøver af 407 produkter i 2007. Nogle af disse produkter blev analyseret som særskilte delprodukter (f.eks. nudler og poser med tilhørende krydderier) og behandlet som forskellige prøver. Der blev således analyseret i alt 429 prøver, og i 48 af disse blev der konstateret bestråling. De prøver, der blev betegnet som »inkonklusive«, var registreret som foreløbige ved hjælp af CEN-metode EN 13751:2002 og ikke analyseret yderligere eller var prøver med »lav følsomhed«, så fraktionen af prøvernes mineralkorn ikke var tilstrækkelig til at foretage en præcis analyse.

Analyseret fødevare Antal prøver: 407 Antal analyserede prøver: 429 Anvendt CEN-metode Opfyldte kravene Inkonklusive Opfyldte ikke kravene Tørrede urter, krydderier og krydderurter 163 18 6 EN 13751, EN 1778 Kosttilskud 83 7 31 EN 13751, EN 1778 Nudler og dehydrerede asiatiske retter 30 2 4 EN 13751, EN 1778 Friske og konserverede (dog ikke tørrede) urter og krydderier 27 0 0 EN 13751, EN 1778 Frugt (herunder frisk og tørret) 23 0 1 EN 13751, EN 1778 Te 14 0 3 EN 13751, EN 1778 Svampe 7 0 0 EN 13751 Fisk/skaldyr (tørrede rejer) 2 0 0 EN 13751 Saucer (flydende/frosne) 2 0 0 EN 13751 Tørret kød 1 0 0 EN 13751 Honning og andre biavlsprodukter 1 0 3 EN 13751, EN 1778 Grøntsager (tørrede løg) 1 0 0 EN 13751 I alt 354 27 48 I alt i % af de analyserede prøver 82,52 % 6,29 % 11,19 %

3.28. Sammenfatning for EU

I følgende tabel sammenfattes de analyserede prøver og resultaterne for EU som helhed:

Medlemsstat Prøver, der opfyldte kravene Inkonklusive Prøver, der ikke opfyldte kravene Prøver i alt I % af alle EU-prøver AT 115 0 0 115 1,78 BE 88 0 1 89 1,38 BG IO IO IO IO IO CY IAK IAK IAK IAK IAK CZ 58 0 2 60 0,93 DE 3 669 20 55 3 744 57,93 DK IAK IAK IAK IAK IAK EE IAK IAK IAK IAK IAK EL 92 0 0 92 1,42 ES 127 0 3 130 2,01 FI 89 0 5 94 1,45 FR 111 0 6 117 1,81 HU 118 20 1 139 2,15 IE 559 0 21 580 8,97 IT 94 11 0 105 1,62 LV 2 0 0 2 0,03 LT 89 0 0 89 1,38 LU 8 6 6 20 0,31 MT 4 0 21 25 0,39 NL 383 0 33 416 6,44 PL 149 0 1 150 2,32 PT IO IO IO IO IO RO IAK IAK IAK IAK IAK SE 6 0 0 6 0,09 SK 41 0 0 41 0,63 SI 20 0 0 20 0,31 UK 354 27 48 429 6,64 EU I ALT 6 176 84 203 6 463 I % 95,56 1,30 3,14 IO: Den pågældende medlemsstat har ikke fremsendt nogen oplysninger. IAK: Der blev ikke udført analytisk kontrol i 2007.

4. RESUMÉ

Denne rapport dækker perioden fra 1. januar 2007 til 31. december 2007. Den indeholder en sammenfatning af de oplysninger, som 25 medlemsstater har indsendt til Kommissionen.

Det fremgår af de modtagne oplysninger, at der var 22 godkendte bestrålingsanlæg, som var aktive i 11 medlemsstater, jf. artikel 7, stk. 2, i direktiv 1999/2/EF. Et af de godkendte bestrålingsanlæg er lukket. Der blev ikke godkendt nogen nye bestrålingsanlæg i 2007, men et enkelt anlæg blev føjet til listen ved Rumæniens og Bulgariens tiltrædelse. På seks af anlæggene blev der ikke foretaget bestråling af fødevarer eller fødevareingredienser i 2007. For et af bestrålingsanlæggene er der ikke blevet fremsendt nogen oplysninger.

I 2007 blev i alt 8 154 ton produkter behandlet med ioniserende stråling på 16 godkendte bestrålingsanlæg i 8 medlemsstater. Heraf blev 89,29 % bestrålet i tre medlemsstater: Belgien (34,33 %), Nederlandene (28,49 %) og Frankrig (26,23 %). De største bestrålede kategorier var frølår (31,29 %), urter og krydderier (21,94 %) og fjerkræ (20,80 %).

25 ud af 27 medlemsstater har forelagt oplysninger om kontrol foretaget i markedsføringsleddet. Fire medlemsstater udførte ikke analytisk kontrol i forbindelse med officiel kontrol og inspektion. En af disse medlemsstater meddelte, at fødevarevirksomhederne i henhold til den nationale lovgivning selv skulle foretage kontrol for at sikre, at reglerne om fødevarebestråling overholdes.

Der blev udtaget i alt 6 463 prøver i 21 medlemsstater. 6 176 prøver (95,56 %) var i overensstemmelse med direktivernes bestemmelser. 203 prøver (3,14 %) opfyldte ikke kravene. Der var i de fleste tilfælde tale om ukorrekt mærkning og bestråling af produktkategorier, for hvilke bestråling ikke er tilladt. 84 prøver (1,30 %) gav inkonklusive resultater. Det var fortrinsvis tilfældet med blandede ingredienser, hvor det kan være umuligt at fastslå, hvilke ingredienser der er bestrålet, og dermed om bestrålingen er tilladt.

(1) EFT L 66 af 13.3.1999, s. 16.

(2) http://ec.europa.eu/food/food/biosafety/irradiation/index_en.htm

(3) EUT C 187 af 7.8.2003, s. 13.

(4) EFT L 66 af 13.3.1999, s. 24.

(5) EUT C 112 af 12.5.2006, s. 6.

(6) Der anvendes termoluminescens (EN 1788) til påvisning af bestråling.

(7) Der anvendes også andre metoder (f.eks. elektron-paramagnetisk resonans) til påvisning af bestråling.

(8) Den teprøve, der blev testet positiv for bestråling, var korrekt mærket, men bestråling af te er ikke tilladt i Ungarn.